संक्षेप करने के लिए दस्तावेज़: इससे पहले भारतीय टीम सिडनी में खेले गए पहले मैच में 34 रन से हार गई थी.

ऑस्ट्रेलिया में पहली बार टेस्ट सिरीज़ 2-1 से जीतने के बाद वनडे सिरीज़ जीतने के लिए अब भारतीय टीम को कड़ी मशक्कत करनी होगी.

सबसे पहले तो उसे दूसरा मुक़ाबला हर हाल में जीतना होगा ताकि सिरीज़ में बने रह सकें.

हालांकि अपनी इस हालत के लिए भारतीय टीम ख़ुद ज़िम्मेदार है.  

जब सिडनी में ऑस्ट्रेलिया ने पलटी बाजी

सिडनी में कागज़ पर तो भारतीय टीम ही मज़बूत थी लेकिन बाज़ी मारी आस्ट्रेलिया ने.

पहले तो उसने 288 रनों जैसा चुनौतीपूर्ण स्कोर बनाया और उसके बाद अपने दो नए तेज़ गेंदबाज़ों के दम पर पूरी भारतीय टीम को अपने काबू में कर लिया.

महज़ चार रन पर ही शिखर धवन, कप्तान विराट कोहली और अंबाती रायडू के विकेट खोकर भारतीय टीम पहले ही मुश्किल में घिर चुकी थी.

इसके बाद रोहित शर्मा ने महेंद्र सिंह धोनी के साथ मिलकर चौथे विकेट के लिए 137 रन भी जोड़े.

रोहित शर्मा ने 129 गेंदों पर 133 रन भी बनाए. महेंद्र सिंह धोनी ने भी 96 गेंदों पर 51 रन बनाए. लेकिन इनके पैवेलियन लौटते ही दूसरे बल्लेबाज़ ना तो रन रेट बढ़ा सके और ना ही भारत को जीत दिला सके. 

धोनी की फिर हुई आलोचना

धोनी अर्धशतक बनाने के बावजूद एक बार फिर आलोचनाओं के घेरे में आ गए.

क्रिकेट समीक्षक अयाज़ मेमन मानते हैं कि जब चार रन पर ही तीन विकेट गिर जाए, तब रोहित शर्मा और धोनी संभलकर नहीं खेलते तो शायद टीम 100 रन पर ही सिमट जाती. धोनी भी जब आउट हुए तब ज़रूरी रन रेट 7-8 प्रति ओवर था जो आज की क्रिकेट में बहुत बड़ा नहीं है. लेकिन इसका मतबल यह भी नहीं है कि धोनी और तेज़ ना खेलें.

अयाज़ मेमन कहते हैं कि धोनी को टीम पर बोझ नहीं बनना चाहिए.

आने वाले दो मैचों और उसके बाद न्यूज़ीलैंड दौरे से इस सवाल का जवाब मिल जाएगा, क्योंकि ऋषभ पंत बेहद खुलकर खेलते हैं. उन पर कोई दबाव भी नही है. वह छह या सात नंबर पर जगह ले सकते हैं. आज के क्रिकेट में धोनी को बदलना होगा क्योंकि रन रेट का चलन या मापदंड बन चुका है. अगर ऐसा ना हो तो टीम को नुकसान होता है.

विश्वकप जीतने की उम्मीद करना कितना सही?

अब पहले मैच में हार के बाद से और भी बहुत से सवाल भारतीय टीम पर खड़े हो गए हैं. 

भारत के कप्तान विराट कोहली और कोच रवि शास्त्री विश्व कप की तैयारी को लेकर ही बात करते हैं. लेकिन क्या इस टीम से बहुत उम्मीद लगानी चाहिए.

अयाज़ मेमन मानते...\nसंक्षेप उसी भाषा में जिसमें दस्तावेज़ है:
भारत और ऑस्ट्रेलिया के बीच मंगलवार को एडीलेड में तीन वनडे अंतराष्ट्रीय क्रिकेट मैचों की सिरीज़ का दूसरा मैच खेला जाएगा.